Съдържание

# Менюта

Лентата с менюта съдържа всички команди за работа с LibreOffice Math. Тя включва списък на всички налични оператори, както и команди за редактиране, показване, подреждане, форматиране и печат на документи с формули и обектите, съдържащи се в тях. Повечето команди от менюто са достъпни само когато се създава или редактира формула.

За да ползвате командите от менютата, прозорецът с документа, с който желаете да работите, трябва да бъде избран. Също така, за да ползвате командите, свързани с даден обект в документа, обектът трябва да бъде избран.

Менютата са контекстночувствителни. Това означава, че са достъпни тези позиции от менютата, които са уместни за текущо изпълняваната задача. Ако курсорът се намира в текст, в менютата са достъпни всички команди, нужни за редактиране на текст. Ако изберете графика в документа, ще видите в менютата всички команди, подходящи за редактиране на графика.

## Файл

Отваря менюто „Файл“.

Тези команди се прилагат върху текущия документ, създават документ, отварят съществуващ документ или затварят приложението.

Тези команди се прилагат върху текущата електронна таблица, създават електронна таблица, отварят съществуваща електронна таблица или затварят приложението.

Тези команди се прилагат върху текущата презентация, създават презентация, отварят съществуваща презентация или затварят приложението.

Менюто съдържа основните команди за работа с документи на Draw, като създаване, отваряне, затваряне и печат. За да затворите LibreOffice Draw, изберете Изход.

## Редактиране

Командите в това меню служат за редактиране на формули. Освен основните команди (например за копиране на съдържание) има специфични за LibreOffice Math функции като търсене на запазени места или грешки.

## Изглед

Това меню съдържа команди, с които можете да управлявате изобразяването на документа върху екрана, да променяте потребителския интерфейс и да извиквате панелите на страничната лента.

## Форматиране

Менюто съдържа команди за форматиране на формули.

## Инструменти

Чрез това меню можете да отваряте и редактирате каталога със символи, както и да импортирате външна формула като файл с данни или през клипборда. Освен това можете да приспособявате интерфейса на програмата към изискванията си и да променяте настройките й.

## Прозорец

Съдържа команди за манипулиране и показване на прозорците с документи.

## Помощ

Менюто Помощ ви позволява да стартирате и управлявате справочната система на LibreOffice.